Ադրբեջանի նախագահ Իլհամ Ալիևը ելույթ է ունեցել Հեյդար Ալիևի 94-ամյակի միջոցառմանը և հայտարարել, որ երկրում հինգերորդ շարասյուն է գործում, գրում են ադրբեջանական լրատվամիջոցները: «Ադրբեջանում գործող հինգերորդ շարասյունը, հատկապես ապազգային դավաճան ուժերը, որոնք փորձում են ներկայանալ որպես ընդդիմություն, ուզում են հարվածի տակ դնել Ադրբեջանի համար ամենասուրբ արժեքները: Փորձում են, բայց նրանց ոչինչ չի հաջողվի: Միայն իրենք իրենց կխայտառակեն: Նրանք ևս մեկ անգամ ցույց են տալիս, որ ինչքան վատ լինի Ադրբեջանի պետականության համար, այնքան լավ կլինի իրենց համար»,- ասել է Ալիևը: